Nemendur við Háskólann á Bifröst stofnuðu á dögunum femínistafélag sem ætlað er að stuðla að auknu jafnrétti innan skólans og samfélagins . Félagið heitir “ Femínistafélag Bifrastar ” og er stjórn þess skipuð eftirfarandi einstaklingum : Gauti Skúlason er formaður , Stella Sif Jónsdóttir varaformaður , Ása María Guðmundsdóttir gjaldkeri , Jón Steinar Guðmundsson og Þórdís Halla Guðmundsdóttir meðstjórnendur . Aðspurður um markmið félagsins sagði Gauta Skúlason formaður félagsins þetta : “ Markmið félagsins er að auka jafnrétti og bæta þekkingu Bifrestinga á feminisma með því að halda málfundi og pallborðsumræður um hin ýmsu mál er fjalla um jafnrétti kynjanna . ” Félagið hefur stofnað hóp á Facebook undir heitinu Femínistafélag Bifrastar og býður það alla velkomna að gerast aðilar að hópnum og fylgjast þannig með starfi þess og einnig til þess að hafa áhrif innan þess . En fram kemur að félagið er almennt og óháð félag sem starfar á lýðræðislegum grunni með það að leiðarljósi að allir félagar hafi jafnan rétt til áhrifa .